**“Ўзбекистон Республикаси Президенти сайловини ўтказувчи сайлов комиссиялари” мавзуси бўйича тестлар**

**1. Қуйидаги сайлов комиссиялари ҳақида келтирилган фикрлар орасидан нотўғрисини аниқланг.**

А. Сайлов комиссиялари ва уларнинг аъзолари ўз фаолиятини ҳар қандай давлат органларидан, жамоат бирлашмаларидан ва мансабдор шахслардан мустақил ҳолда амалга оширади.

В. Сайлов комиссияларининг фаолиятига аралашишга йўл қўйилмайди ва бундай аралашув қонунга мувофиқ жавобгарликка сабаб бўлади.

С. Сайлов комиссиялари ўз фаолиятини очиқ ва ошкора амалга оширади.

Д. Сайлов комиссияларининг мажлисларида бошқа давлатлардан, халқаро ташкилотлардан кузатувчиларнинг иштироки мумкин эмас.

**2. Округ ва участка сайлов комиссияларии аъзоларига қуйидаги қайси талаблар қўйилмайди?**

А. 21 ёшга тўлган бўлишлик.

В. Ўрта ёки олий маълумотга эга бўлишлик.

С. Қоида тариқасида, сайловга тайёргарлик кўриш ва уни ўтказиш борасида иш тажрибасига эга бўлишлик.

Д. Ўзбекистон ҳудудида камида беш йил яшаган бўлишлик.

**3. Сайлов кодексига биноан қуйидагилар орасидан кимлар сайлов комиссияларига аъзо бўлиши мумкин?**

А. Сиёсий партияларнинг аъзолари.

В. Адвокатлар, юристконсультлар.

С. Номзодларнинг яқин қариндошлари ва ишончли вакиллари, шунингдек номзодларга бевосита бўйсунувчи шахслар.

Д. Ҳокимлар, прокуратура органларининг, судларнинг мансабдор шахслари.

**4. Сайлов комиссияси сайловга тайёргарлик кўриш ва уни ўтказиш билан боғлиқ масалалар юзасидан давлат органларига ҳамда жамоат бирлашмаларининг органларига, корхоналарга, муассасаларга, ташкилотларга, мансабдор шахсларга мурожаат қилиш ҳуқуқига эга, улар қўйилган масалани кўпи билан қанча муддатда кўриб чиқиши ва сайлов комиссиясига жавоб қайтариши шарт?**

А. 10 кун ичида. В. 5 кун ичида. С. 3 кун ичида. Д.24 соат давомида.

5. **Қуйидагилар орасидан Марказий сайлов комиссиясига аъзо бўлиши мумкин бўлган шахсларни кўрсатинг.**

А. Мамлакат ҳудудида доимий яшаб келаётган фуқаро.

В. Ўзбекистон Республикаси Қуролли Кучларининг ҳарбий хизматчилари.

С. Ўзбекистон Республикаси Давлат хавфсизлик хизматининг, бошқа ҳарбийлаштирилган бўлинмаларнинг ходимлари;

Д. Диний ташкилотлар ва бирлашмаларнинг профессионал хизматчилари.

**6.** **Марказий сайлов комиссияси аъзосининг ваколатлари қуйидаги қандай ҳолларда тугатилиши мумкин эмас?**

А. У ўз ваколатларини зиммасидан соқит қилиш тўғрисида ёзма ариза берганда; суд томонидан муомалага лаёқатсиз деб топилганда; унга нисбатан суднинг айблов ҳукми қонуний кучга кирганда.

В. У ўз вазифаларини мунтазам равишда бажармай келганда; қонунга кўра у Марказий сайлов комиссияси аъзосининг ваколатларини амалга ошириш билан бир вақтда шуғулланиб бўлмайдиган лавозимга сайланганда ёки тайинланганда.

С. У суднинг қонуний кучга кирган қарори асосида бедарак йўқолган деб топилганда ёки вафот этган деб эълон қилинганда; Ўзбекистон Республикаси фуқаролигини йўқотганда; вафот этганда.

Д. Тўғри жавоб йўқ.

**7.** **Ўзбекистон Республикаси Президенти сайловини ўтказиш бўйича округ сайлов комиссияси** **қачон тузилади?**

А. Сайлов кампанияси эълон қилинганидан кейин бир хафта ичида.

В. Сайловга камида 70 кун қолганида.

С. Сайловга камида 60 кун қолганида.

В. Сайловга камида 40 кун қолганида.

**8. Кимлар** **округ сайлов комиссиясининг аъзолари бўлиши мумкин эмас**?

А. Учаска сайлов комиссияларининг аъзолари.

В. Туман ва шаҳар ҳокимлари, прокуратура органларининг, судларнинг мансабдор шахслари.

С. Номзодларнинг яқин қариндошлари ва ишончли вакиллари, шунингдек номзодларга бевосита бўйсунувчи шахслар.

Д. Юқоридагиларнинг барчаси.

**9. Округ сайлов комиссиясининг аъзоси қуйидаги ҳолларда ўз аризасига ёки уни комиссия аъзоси этиб тасдиқлаган органнинг қарорига кўра комиссия таркибидан чиқарилмайди:**

А. Бошқа сайлов комиссияси таркибига сайланганда, сиёсий партияга аъзо бўлганда.

В. Вилоят, туман, шаҳар ҳокими этиб тайинланганда (тасдиқланганда);

С. Прокуратура ёки судга таржимон ёки эксперт сифатида жалб қилинганда.

Д. Комиссия аъзосининг яқин қариндоашлари (фарзанд, ота-она, ака-ука, опа-сингил, бобо, буви) ёки комиссия аъзоси бевосита бўсунувчи шахслар Ўзбекистон Республикаси Президентлигига номзод ёхуд номзоднинг ишончли вакили этиб рўйхатга олинганда.

**10.** **Қуйидагилардан қайси бири** **Ўзбекистон Президенти сайлови бўйича округ сайлов комиссиясининг ваколатларига кирмайди?**

А. Тегишли ҳудудда Сайлов кодексининг ижроси устидан назоратни амалга ошириш, сайлов участкаларини тузиш, округ бўйича уларнинг тартиб рақамини белгилаш, манзилини кўрсатган ҳолда уларнинг рўйхатини эълон қилиш, участка сайлов комиссияларининг фаолиятини мувофиқлаштиш.

В. Сайлов участкаларининг жойлашган ери ҳақида сайловчиларни хабардор қилиш, участка сайлов комиссияларини тузиш ва уларнинг таркиби ҳақидаги маълумотларни эълон қилиш.

С. Номзодларга сайлов кампаниясида иштирок этиш учун тенг шароитларни таъминлаш, сиёсий партиялар, бошқа жамоат бирлашмалари, фуқаролар ўзини ўзи бошқариш органлари вакилларининг, корхоналар, муассасалар ва ташкилотлар раҳбарларининг сайловга тайёргарлик кўриш ҳамда уни ўтказиш билан боғлиқ масалалар юзасидан ахборотини эшитиш, сайловчилар рўйхатларининг тузилишини ва уларнинг ҳамма танишиб чиқиши учун тақдим этилишини кузатиб бориш, сайлов округи бўйича сайлов натижаларини аниқлаш ва уларни Марказий сайлов комиссиясига тақдим этиш.

Д. Сайлов бюллетенларининг, сайловчилар рўйхатларининг, сайлов комиссиялари баённомаларининг ҳамда бошқа ҳужжатларнинг, сайлов қутиларининг ва сайлов комиссиялари муҳрларининг намуналари ҳамда шаклларини, уларни сақлаш тартибини белгилаш.

**Тест жавоблари:**

1. Д
2. Д
3. В
4. С
5. А
6. Д
7. В
8. Д
9. С
10. Д